Document ID: 32007R0491

KOMISSION ASETUS (EY) N:o 491/2007,
annettu 3 päivänä toukokuuta 2007,
neuvoston asetuksen (EY) N:o 1947/2005 soveltamista koskevista yksityiskohtaisista säännöistä siemenalan tietojen toimittamisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siemenalan yhteisestä markkinajärjestelystä ja asetusten (ETY) N:o 2358/71 ja (ETY) N:o 1674/72 kumoamisesta 23 päivänä marraskuuta 2005 annetun neuvoston asetuksen (EY) N:o 1947/2005 (1) ja erityisesti sen 11 artiklan,
sekä katsoo seuraavaa:
(1)
Siemenalan yhteisestä markkinajärjestelystä annetun neuvoston asetuksen (ETY) N:o 2358/71 soveltamisessa tarvittavien tietojen toimittamista koskevista säännöistä 6 päivänä joulukuuta 2004 annetun komission asetuksen (EY) N:o 2081/2004 (2) 1 artiklassa viitataan neuvoston asetuksen (ETY) N:o 2358/71 liitteessä vahvistettuihin lajeihin ja lajikeryhmiin. Ne on nyt sisällytetty yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetun neuvoston asetuksen (EY) N:o 1782/2003 (3) liitteeseen XI.
(2)
Siemenalan uudistuksen valossa on aiheellista tarkistaa ja yksinkertaistaa asetuksen (EY) N:o 1947/2005 soveltamisessa tarvittavien tietojen toimittamista. Sen vuoksi asetus (EY) N:o 2081/2004 olisi selkeyden varmistamiseksi kumottava ja korvattava uudella asetuksella.
(3)
Tässä asetuksessa säädetyt toimenpiteet ovat siementen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Jäsenvaltioiden on toimitettava komissiolle sähköisesti kunkin asetuksen (EY) N:o 1782/2003 liitteessä XI vahvistetun lajin ja lajikeryhmän osalta tämän asetuksen liitteessä luetellut tiedot siinä vahvistettuihin määräaikoihin mennessä.
2 artikla
Kumotaan asetus (EY) N:o 2081/2004.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä toukokuuta 2007.

Labels: 12
6